**Femeia dintre două anotimpuri**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt eu

femeia fără anotimp

un grăunte de nisip

din vara care trece,

luat de-un vânt

uneori lin,

alteori puternic,

și dus în toamnă.

Sunt trecerea verii

în toamna plină de arome,

sunt strugurele

copt dar nu atât de bine,

încât să fie rupt

din corzile din vie

să devină must.

Sunt gândul

verii care trece

și melancolia toamnei

care vine...

Prin soare

și-n căderi de frunze

am crescut

pictând și fredonând trecerea

dintre anotimpuri...

Glasul meu

e-un șuierat de vânt

prin harpa

dintre cele doua anotimpuri,

reluând acelaș cânt

un fel de simfonie

dintre anotimpul cald

și cel tomnatic

plin de neprevăzut.

Sunt o-nșiruire de stări

ce se schimbă

pas cu pas,precum frunza

când o adie vântul

îngălbenind încet încet...